
В почти всеки голям град по света, при добро време и атмосферни условия, се организират групи от танцуващи по двойки (салса, бачата) на ключови локации с нестопанска цел. Какви са регулациите за България, София относно:


– Локация


– Час


– Експлицитно разрешително


– Обществен шум


– Всичко останало, за което не се сещам


Благодаря предварително.


 

Танци и музика на открито – къде и как?
=======================================

 

Съгласно Наредба за обществения ред на територията на СО ползването на общински имоти и/или имущество, предназначени за общо ползване, за артистична изява ще се осъществява без използване на озвучителни уредби, за да се гарантира спокойствието на гражданите.  

Спортни, културни, обществени и други масови мероприятия, на открити общински имоти ще могат да се провеждат в периода от 08.00 до 22.00 часа, а в периода 31-ви декември – 1-ви януари от 08.00 до 01.00 часа.  

Можете да отправите писмено запитване до кмета на района на СО относно възможността за ползване на общински имоти за въпросната цел и получаване на разрешение при спазване посочените правила на Наредбата за обществения ред.


Поздрави,  

адв. Николина Митова  

тел. 0898 303092


